টস জিতে ব্যাটিংয়ে বাংলাদেশ
ইংল্যান্ডের বিপক্ষে তিন ম্যাচ ওয়ানডে সিরিজ শুরু হয়ে গেল। তিন ম্যাচের ওয়ানডে সিরিজের প্রথমটিতে টস ভাগ্য তামিম ইকবালের পক্ষে গেছে। টস ভাগ্যে জয়ী হয়ে প্রথমে ব্যাট করার সিদ্ধান্ত নিয়েছেন টাইগার অধিনায়ক।







আজকের ম্যাচে স্বাগতিকরা একাদশ সাজিয়েছে তিন স্পিনার ও দুই পেসার দিয়ে।




বুধবার মিরপুর শেরেবাংলা স্টেডিয়ামে ম্যাচটি শুরু হয়েছে দুপুর ১২টায়। 
গত বছর ডিসেম্বরে ভারতের বিপক্ষে সিরিজের পর বাংলাদেশ আর কোনো আন্তর্জাতিক সিরিজ সিরিজ খেলেনি। এরই মধ্যে অবশ্য লম্বা সময় ধরে বাংলাদেশ প্রিমিয়ার লিগ (বিপিএল) নিয়েই ব্যস্ত ছিলেন বাংলাদেশের ক্রিকেটাররা। বিপিএল শেষ হতে না হতেই ইংল্যান্ডের বিপক্ষে সিরিজের ঢামাডোল বেজে ওঠে।
গত কয়েকদিন ধরে বাংলাদেশ ক্রিকেটে আলোচিত বিষয় তামিম-সাকিব দ্বন্দ্ব। যেটি সামনে এনেছেন বিসিবি সভাপতি নাজমুল হাসান পাপন। এ ঘটনায় ড্রেসিং রুমের পরিবেশ কিছুটা হলেও অস্বস্তিকর। 
তবে, এমন পরিস্থিতিতে বাংলাদেশ দলের জ্বলে ওঠারও রেকর্ড আছে। মাঠের ক্রিকেটই অনেক কিছু হয়তো প্রমাণ করে দেবে।
আজকের ম্যাচে টাইগার স্কোয়াড সাজানো হয়েছে দুই পেসার ও তিন স্পিনার নিয়ে। সাতজন ব্যাটসম্যান নেওয়া হয়েছে। 
বাংলাদেশ একাদশ
তামিম ইকবাল (অধিনায়ক), লিটন দাস, নাজমুল হোসেন শান্ত, সাকিব আল হাসান, মুশফিকুর রহিম (উইকেটরক্ষক), মাহমুদউল্লাহ রিয়াদ, আফিফ হোসেন, মেহেদী হাসান মিরাজ, তাসকিন আহমেদ, তাইজুল ইসলাম এবং মোস্তাফিজুর রহমান।
ইংল্যান্ড একাদশ
জেসন রয়, ফিল সল্ট, ডেভিড মালান, জেমস ভিন্স, জস বাটলার (অধিনায়ক, উইকেটরক্ষক), উইল জ্যাকস, মঈন আলি, ক্রিস ওকস, আদিল রশিদ, জোফরা আরচার, মার্ক উড।

ইংল্যান্ডের বিপক্ষে তিন ম্যাচ ওয়ানডে সিরিজ শুরু হয়ে গেল। তিন ম্যাচের ওয়ানডে সিরিজের প্রথমটিতে টস ভাগ্য তামিম ইকবালের পক্ষে গেছে। টস ভাগ্যে জয়ী হয়ে প্রথমে ব্যাট করার সিদ্ধান্ত নিয়েছেন টাইগার অধিনায়ক।